STGT กอดคอ STA วิ่งฉิว! โบรกฯแนะ “เก็งกำไร” หุ้นลูกเป้า 136 บ. มองกำไรปี 63-64 “นิวไฮ”
STGT กอดคอ STA วิ่งฉิว! โบรกฯแนะ "เก็งกำไร" หุ้นลูกเป้า 136 บ. มองกำไรปี 63-64 "นิวไฮ"
29 ต.ค. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 10.54 น. อยู่ที่ระดับ 92.75 บาท บวก 4.25 บาท หรือ 4.80% สูงสุดที่ระดับ 93.25 บาท ต่ำสุดที่ระดับ 88.50 บาท ด้วยมูลค่าการซื้อขาย 1.57 พันล้านบาท
ขณะที่ บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 35 บาท บวก 1 บาท หรือ 2.94% สูงสุดที่ระดับ 35 บาท ต่ำสุดที่ระดับ 33.50 บาท ด้วยมูลค่าการซื้อขาย 951.87 ล้านบาท
บล.คิงส์ฟอร์ด ระบุในบทวิเคราะห์ แนะซื้อเก็งกำไร STGT ราคาเป้าหมายปี 2564 ที่ 136.00 บาท โดยมีปัจจัยบวกจากโควิด-19 ระลอกที่ 2 ในต่างประเทศที่ระบาดหนักช่วยหนุนอุปสงค์คำสั่งซื้อถุงมือยาง
รวมถึงหนุน Sentiment กลุ่มผู้ผลิตและจำหน่ายถุงมือยางโดยปัจจุบันรายได้จากการขายมากกว่า 50% มาจากโซนยุโรป, อเมริกาเหนือ, ลาตินอเมริกา, ตะวันออกกลางและอื่นๆ ซึ่งโซนที่กล่าวมาข้างต้นนี้การระบาดใหม่ที่ยังเพิ่มขึ้น
ด้านผลการดำเนินงานทั้งในไตรมาส 3 และปี 2563-2564 กำไรสุทธิมีโอกาสที่จะทำจุดสูงสุดใหม่ โดยประเมินกำไรทั้งปี 2563-2564 ของ STGT ที่ 5.1 พันล้านบาท และ 7 พันล้านบาท เติบโตต่อเนื่อง +711% จากปี 2562, 37% จากปี 63 และปรับไปใช้ราคาเป้าหมายของปี 2564 ที่ 136.00 บาท